2016. gada 22. martā Noteikumi Nr. 167

Rīgā (prot. Nr. 14  22. §)

**Grozījumi Ministru kabineta 2009. gada 13. janvāra noteikumos Nr. 44 "Noteikumi par darbības programmas "Infrastruktūra un pakalpojumi" papildinājuma 3.1.5.3.1. apakšaktivitāti "Stacionārās veselības aprūpes attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18. panta 10. punktu

Izdarīt Ministru kabineta 2009. gada 13. janvāra noteikumos Nr. 44 "Noteikumi par darbības programmas "Infrastruktūra un pakalpojumi" papildinājuma 3.1.5.3.1. apakšaktivitāti "Stacionārās veselības aprūpes attīstība"" (Latvijas Vēstnesis, 2009, 22., 102. nr.; 2010, 37., 125., 144., 206. nr.; 2011, 75., 162. nr.; 2012, 52. nr.; 2013, 40., 250. nr.; 2014, 146. nr.; 2015, 172., 238. nr.) šādus grozījumus:

1. Papildināt noteikumus ar 10.11.2apakšpunktu šādā redakcijā:

"10.11.2 kontrolēt šo noteikumu 28.1 punktā minēto projektu funkcionalitātes sasniegšanu šo noteikumu 28.1 punktā minētajā termiņā;".

2. Papildināt noteikumus ar 28.1 un 28.2punktu šādā redakcijā:

"28.1  Projektiem, kuru funkcionalitāte nav sasniegta līdz 2015. gada 31. decembrim, finansējuma saņēmējs nodrošina funkcionalitātes sasniegšanu ne vēlāk kā līdz 2016. gada 20. septembrim.

28.2 Sadarbības iestāde atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšanas un izdevumu deklarācijas

sagatavošanas kārtību var veikt noslēguma maksājumu pirms šo noteikumu 28.1 punktā minēto projektu funkcionalitātes sasniegšanas."

Ministru prezidents Māris Kučinskis

Veselības ministrs Guntis Belēvičs